Dykcjōnorz to je wykŏz leksymōw ze leksykōnu jednyj abo wiyncyj ôkryślōnych gŏdek, zaôbycz ułożōny alfabetycznie, może zawiyrać informacyje ô definicyjach, użyciu, etymologijach, wymŏwianiu a inkszych rzeczach. Je to leksykograficzne ôdniesiynie, co pokazuje wzajymne powiōnzaniŏ pōmiyndzy danymi. Chociŏż piyrsze zaregistrowane dykcjōnorze siōngajōm czasōw sōmeryjskich (bōły ône dwugŏdkowe), systymatyczne podszukowanie dykcjōnorzōw jako samych ôbiektōw baczyniŏ naukowego je zajyńciym ze 20. stoleciŏ, zwanym leksykografijōm, a we srogij miarze je napoczynte bez Ladislava Zgusta.